Közép-Amerika
Közép-Amerika az észak-amerikai kontinens egyik földrajzi régiója. Területének pontos meghatározása történhet természetföldrajzi, illetve politikai-társadalomföldrajzi alapon.
Természetföldrajzi fogalomként Természetföldrajzilag Közép-Amerika egy viszonylag kisebb földsáv, amelyet a Mexikó déli részén található Tehuantepeci-földszoros választ el a kontinens északabbi területeitől, és a Panama-földszoros választja el Dél-Amerikától. A két földszoros által meghatározott terület 523 000 km².
A természetföldrajzi meghatározás jórészt egybeesik a geológiában használt Karib-lemez területével, azzal a különbséggel, hogy ez a geológiai egység még a Karib-szigetek déli csoportjait is magában foglalja. A Karib-lemez területén heves vulkanikus tevékenység zajlik napjainkban is, gyakoriak a földrengések, vulkánkitörések.
Politikai-társadalomföldrajzi fogalomként Politikai szempontból gyakran, társadalomföldrajzi szempontból pedig mindig Közép-Amerikához sorolják Mexikó egész területét, valamint a Karib-térséget is. Társadalomföldrajzi alapon a spanyol illetve az angol nyelvű etnikumok elhatárolását kell elvégeznünk, ebben az esetben Közép-Amerika északi határa Mexikó és az USA határa, délen pedig a Panama-földszoros. Az ebben a tágabb értelemben vett Közép-Amerika fogalmát a Közép-amerikai régió kifejezéssel különböztethetjük meg a jóval szűkebb, természetföldrajzi területtől.
Kontinentális terület
Karib-szigetek
Belize
Costa Rica
Guatemala
Honduras
Mexikó
Nicaragua
Panama
Salvador
Antigua és Barbuda
Bahama-szigetek
Barbados
Dominikai Közösség
Dominikai Köztársaság
Grenada
Haiti
Jamaica
Kuba
Saint Kitts és Nevis
Saint Lucia
Saint Vincent és a Grenadine-szigetek
Trinidad és Tobago